Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3080

19. Hazánk nemzetközi elérhetõségének javítása, a logisztikai csatlakozások fejlesztése Magyarországon hat TEN-folyosó, illetve -folyosóág halad át, amely közlekedési kapcsolatot teremt mind az Északi-tenger és a Földközitenger, mind a FÁK-országok és az Európai Unió tagállamai irányába. A transzeurópai közlekedési folyosók tervezett magyarországi közúti szakaszait gyorsforgalmi utak alkotják. Alapvetõ cél a stratégiai program keretében az érintett gyorsforgalmi utak hiányzó szakaszainak az országhatárokig történõ kiépítése, valamint a már rendelkezésre álló szakaszok korszerûsítése. A transzeurópai folyosókat mielõbb ki kell építenünk A TEN-T hálózathoz tartozó vasúti szakaszok mellett elengedhetetlen a kapcsolódó vasúti törzshálózat fejlesztése is. Magyarország általános stratégiai célja egy fokozatosan liberalizált, európai szinten mûködõképes és versenyképes vasúti közlekedés megteremtése, amely az alapvetõ utasigényeket (sebesség, gyakoriság, pontosság, jármûkomfort) európai színvonalon képes kiszolgálni, versenyképes az árufuvarozás terén, a magyar pályahálózat pedig az európai tranzitforgalomnak vonzó alternatívát kínál. Ennek érdekében meg kell valósítani a regionális jelentõségû vonalak különválasztását, a törzshálózat többségének 120–160 km/h sebességre való átépítését, valamint a kihasználatlan vonalak leválasztását. Elõ kell készíteni az európai nagy sebességû vasúti hálózathoz való csatlakozást. Ehhez is kapcsolódóan végre kell hajtani a vasút korszerûsítését A Duna ugyancsak a TEN eleme. A Duna német, osztrák, szlovák, szlovák–magyar és magyar szakaszán – azonos normák figyelembevételével végrehajtott munkálatok eredményeként – homogén mutatókkal jellemezhetõ szállítási pálya létrehozása a cél, ami hozzájárulhat a vasúti és közúti szûk keresztmetszetek tehermentesítéséhez, a turisztikai célú hajóforgalom növekedéshez. Elengedhetetlenül fontos a Duna komplex fejlesztése, az ökológiai szempontok messzemenõ figyelembevételével. Elengedhetetlen a Duna komplex fejlesztése Az elsõsorban turisztikai célú utazások számának gyarapodása miatt megnövekedett Magyarországra irányuló légi- és légtérforgalom szükségessé teszi a Ferihegyi repülõtér kapacitásbõvítõ fejlesztését, Ferihegyet tovább kell bõvíteni illetve szerepének újrafogalmazását a közép-európai gazdasági térben, másfelõl a légiforgalmi irányítás korszerûsítését, valamint a légtér biztonságának növelését. Kedvezõ földrajzi fekvésünk jó lehetõséget kínál a növekvõ nemzetközi kereskedelmi és szállítási szolgáltatások iránti kereslet kielégítésére, és ez hosszú távon jelentõs hatással lehet a GDP alakulására. A közlekedési infrastruktúra-hálózat jelenlegi kiépítettsége, színvonala, a különbözõ közlekedési módok kombinálásának lehetõsége, a nemzetközi szállítást támogató szolgáltató létesítmények (kombiterminálok, logisztikai központok) kiszolgálási színvonala és kapacitása nem mindenben felel meg a kor követelményeinek. Segíteni kell a logisztikai központok kapacitásának növekedését A szállítás-logisztika távlati fejlesztésének legfontosabb lépése egyrészt a közlekedési infrastruktúra fejlesztése a perspektivikus nemzetközi kereskedelmi útvonalak mentén (közutak, vasúti törzshálózat, kikötõk, agrárkikötõk, repülõterek), másrészt pedig a logisztikai központok hálózatának kialakítása, a meglevõk korszerûsítése, a hiányzó központok megépítése (esetenként ipari parkkal, illetve az agrárlogisztika esetében termelési és értékesítési szövetkezettel közös létesítményként), magánvállalkozók bevonásával (helyi infrastruktúra kiépítése). Magyarországon az utóbbi években jelentõsen megnõtt a közúti forgalom részaránya és a közúti tranzitáru-forgalom, növelve a hálózat terhelését, a zaj- és légszennyezést, valamint az energiafelhasználást. E hatások mérséklésének hatékony eszköze a kombinált szállítás fejlesztése. A kombinált szállítás nagyobb térhódítása csak infrastruktúrájának (a terminálok és a szállító eszközök) fejlesztésével, valamint a megfelelõ ösztönzõ rendszer bevezetésével képzelhetõ el. A kombinált szállítás elterjesztésével csökkenthetõ az úthálózat és a környezet terhelése A hazánkban sikeres és környezetvédelmi szempontból is kívánatos kombinált (vasúti-közúti) árufuvarozási rendszer további fejlesztésével meg tudjuk õrizni e téren meglévõ versenyelõnyünket a szomszédos országokkal szemben. Ugyancsak a logisztikai központok és kombiterminálok fejlesztését szolgálja a kikötõi infrastruktúra, a kikötõi, logisztikai központok fejlesztése, a kikötõk trimodálissá tétele, azaz közúti, vasúti, vízi úti átrakóhelyek megépítése (ipari, mezõgazdasági tömegáru fogadására). Javítani kell a vízi szállítás feltételeit Kiemelt fontosságú a termelõi szervezõdéseken alapuló agrárlogisztikai központok hálózatának kialakítása, a meglévõ agrárkikötõk korszerûsítése és újak létesítése. Az agrárlogisztika hatékony mûködésének alapvetõ feltétele a színvonalas agrárinformatikai rendszer kiépítése és mûködtetése. Fejleszteni kell az agrárlogisztika kapacitásokat.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes